**ELŐTERJESZTÉS**

**Szombathely Megyei Jogú Város Közgyűlése**

**Gazdasági és Városstratégiai Bizottságának**

**2016. október 24-i ülésére**

**Javaslat az URBACT III MAPS projekt Együttműködési megállapodásával kapcsolatos döntések meghozatalára**

Az URBACT III MAPS projektben történő részvételről szóló 257/2016.(IX.15.) Kgy. számú határozatában Szombathely Megyei Jogú Város Közgyűlése felhatalmazta a Gazdasági és Városstratégiai Bizottságot a projektpartnerek által véglegesített Együttműködési megállapodás jóváhagyására, és polgármester úr felhatalmazására az aláírás tekintetében.

A projektpartnerek észrevételeinek összegyűjtése után megtörtént a megállapodás véglegesítése. A megállapodásban tartalmi változás nem történt, csupán formai módosítások, illetve személyi változások átvezetése. A véglegesített Együttműködési megállapodás az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2016. október „ ”**

**/:Illés Károly:/**

**alpolgármester**

HATÁROZATI JAVASLAT

**…/2016. (X.24.) GVB. sz. határozat**

A Gazdasági és Városstratégiai Bizottság a „Javaslat az URBACT III MAPS projekt Együttműködési megállapodásával kapcsolatos döntés meghozatalára” című előterjesztést megtárgyalta, és a 257/2016.(IX.15.) Kgy. számú határozatban kapott felhatalmazás alapján a következő döntéseket hozta:

1. A Bizottság megismerte a véglegesített Együttműködési megállapodást, és annak tartalmával egyetért.
2. A Bizottság felkéri a polgármestert az Együttműködési megállapodás aláírására.

**Felelősök:** Dr. Puskás Tivadar polgármester

Lendvai Ferenc, a Gazdasági és Városstratégiai Bizottság elnöke

Illés Károly alpolgármester

(a végrehajtásért: Szakály Szabolcs, a Városfejlesztési Kabinet vezetője)

**Határidő:** 1-2. pont: azonnal